**Doložka zlučiteľnosti**

**návrhu zákona s právom Európskej únie**

1. **Navrhovateľ zákona:**

Ministerstvo dopravy a výstavby Slovenskej republiky

1. **Názov návrhu zákona:**

návrh zákona, ktorým sa mení a dopĺňa zákon č. 93/2005 Z. z. o autoškolách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

1. P**redmet návrhu zákona je upravený v práve Európskej únie:**

a) v primárnom práve:

čl. 91 hlava VI Zmluvy o fungovaní Európskej únie v platnom znení,

b) sekundárnom práve:

- Smernica Európskeho parlamentu a Rady (EÚ) 2018/645 z 18. apríla 2018, ktorou sa mení smernica 2003/59/ES o základnej kvalifikácii a pravidelnom výcviku vodičov určitých cestných vozidiel nákladnej a osobnej dopravy a smernica 2006/126/ES o vodičských preukazoch (Ú. v. EÚ L 112, 2. 5. 2018); ktorej gestorom je Ministerstvo dopravy a výstavby Slovenskej republiky, a spolugestorom je Ministerstvo vnútra Slovenskej republiky

- Smernica 2003/59/ES Európskeho parlamentu a Rady z 15. júla 2003 o základnej kvalifikácii a pravidelnom výcviku vodičov určitých cestných vozidiel nákladnej a osobnej dopravy, ktorou sa mení a dopĺňa nariadenie Rady (EHS) č. 3820/85 a smernica Rady 91/439/EHS a zrušuje smernica Rady 76/914/EHS *(*Ú. v. EÚ L 226, 10.9.2003)*;*ktorej gestorom je Ministerstvo dopravy a výstavby Slovenskej republiky, spolugestorom je Ministerstvo vnútra Slovenskej republiky

- Smernica Európskeho parlamentu a Rady 2006/126/ES z 20. decembra 2006 o vodičských preukazoch (Ú. v. EÚ L 403, 30.12.2006)*;* ktorej gestorom je Ministerstvo vnútra Slovenskej republiky, a spolugestorom je Ministerstvo dopravy a výstavby Slovenskej republiky

c) nie je upravená v judikatúre Súdneho dvora Európskej únie.

1. **Záväzky Slovenskej republiky vo vzťahu k Európskej únii:**

a) lehota na prebranie Smernice Európskeho parlamentu a Rady (EÚ) 2018/645 z 18. apríla 2018, ktorou sa mení smernica 2003/59/ES o základnej kvalifikácii a pravidelnom výcviku vodičov určitých cestných vozidiel nákladnej a osobnej dopravy a smernica 2006/126/ES o vodičských preukazoch je do 23. mája 2020 a článku 1 bod 6 smernice do 23. mája 2021

b) konanie v rámci „EÚ Pilot“, postup Európskej komisie a konanie Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie, neboli proti Slovenskej republike začaté,

c) Smernica Európskeho parlamentu a Rady (EÚ) 2018/645 ) 2018/645 z 18. apríla 2018 zatiaľ nie je v právnych predpisoch SR transponovaná. Bude úplne transponovaná:

- návrhom zákona, ktorým sa mení a dopĺňa zákon č. 93/2005 Z. z. o autoškolách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony,

- návrhom zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, ktorého gestorom je Ministerstvo vnútra Slovenskej republiky.

1. **Návrh zákona je zlučiteľný s právom Európskej únie:**

úplne